
TÁTO RÁMCOVÁ DOHODA NA DODANIE TOVARU (ďalej len „Dohoda“) je uzatvorená nižšie uvedeného dňa medzi:

(1) Dopravný podnik Bratislava, akciová spoločnosť, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a splnomocnený zástupca: Ing. Andrej Zigmund, riaditeľ divízie Električky a Trolejbusy, poverený riadením ekonomického úseku, kontaktná osoba pre technické veci: Mgr. Daniel Šuchaň, telefón: + 421 (0)2 5950 1374, e-mail: suchan.daniel@dpb.sk, kontaktná osoba pre zmluvné veci: Mgr. Andrea Jarabicová, telefón: +421 (0)2 5950 1585, e-mail: jarabicova.andrea@dpb.sk (ďalej len „Kupujúci”) na jednej strane; a

(2) [doplniť], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „Predávajúci”) na druhej strane.

Vzhľadom k tomu, že:


(A) Kupujúci má záujem o dodanie Tovaru z dôvodu potreby zabezpečiť obnovu vyradených počítačov a IT príslušenstva, komponentov pre opravu počítačov, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 06/2021 „Nákup počítačov, kancelárskeho softvéru a počítačového príslušenstva“; 

(B) Predávajúci je úspešným uchádzačom verejného obstarávania na predmet zákazky č. CP 06/2021 „Nákup počítačov, kancelárskeho softvéru a počítačového príslušenstva“; a

(C) Zmluvné strany majú záujem upraviť si vzájomné práva a povinnosti súvisiace s dodávaním Tovaru;


DOHODLO SA nasledovné:

1 DEFINÍCIE A INTERPRETÁCIA ZMLUVNÝCH USTANOVENÍ

1.1 Pokiaľ nebude ďalej uvedené inak, potom budú mať výrazy použité v Dohode s veľkými začiatočnými písmenami nasledovný význam: 

(a) Kúpna cena znamená kúpna cena za Tovar na základe objednávok podľa článku 2 bod 2.2 Dohody,  a fakturovaná podľa článku 4 Dohody na základe jednotkovej ceny podľa Prílohy č. 2 - Cena za tovar Dohody;

(b) Miesto plnenia znamená sklad Kupujúceho na adrese: Olejkárska 1, 814 52 Bratislava;

(c) Občiansky zákonník znamená zákona č. 40/1964 Zb. Občiansky zákonník v znení neskorších predpisov;

(d) Obchodný zákonník znamená zákon č. 513/1991 Zb. Obchodný zákonník v znení neskorších predpisov;

(e) Pracovný deň znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

(f) Register partnerov verejného sektora znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese https://rpvs.gov.sk/rpvs/;

(g) Tovar znamená nové mobilné telefóny bližšie špecifikované v Prílohe č.1 - Špecifikácia Tovaru Dohody; 

(h) Zmluvná strana znamená Kupujúci a/alebo Predávajúci; a

(i) ZVO znamená zákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.

1.2 Okrem definovaných pojmov uvedených v článku 1 bod 1.1 Dohody, ak je inde v Dohode použitý definovaný pojem, v Dohode bude mať takýto pojem význam, ktorý mu je priradený v príslušnej časti Dohody, kde je definovaný.

1.3 V Dohode, ak z kontextu nevyplýva iný zámer,

(a) každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich z Dohody;

(b) každý odkaz na Dohodu alebo iný dokument znamená Dohodu alebo iný dokument v znení jeho dodatkov a iných zmien, vrátane novácií;

(c) prílohy Dohody predstavujú jej neoddeliteľné súčasti a správny výklad ustanovení Dohody je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Dohody sa nepoužijú;

(d) každý odkaz na „článok“ alebo „prílohu“ znamená odkaz na príslušný článok alebo prílohu Dohody; a

(e) výrazy definované v jednotnom čísle alebo v základnom gramatickom tvare majú v Dohode rovnaký význam, keď sú použité v množnom čísle a inom gramatickom tvare a naopak.

2 PREDMET DOHODY

2.1 Predmetom Dohody je záväzok:

(a) Predávajúceho riadne a včas dodať Kupujúcemu Tovar a previesť vlastnícke právo k Tovaru na Kupujúceho; 

(b) Kupujúceho dodaný Tovar prevziať a zaplatiť Predávajúcemu za Tovar Kúpnu cenu;

		a to za podmienok stanovených Dohodou.

2.2 Dodanie Tovaru bude uskutočnené na základe písomných objednávok podľa potrieb Kupujúceho. V objednávkach bude presne určené množstvo požadovaného Tovaru. Takto vystavené objednávky budú podkladom pre fakturáciu podľa článku 4 Dohody. Objednávky budú písomné. Objednávky môže Kupujúci zaslať poštou alebo elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Dohody. Doručením objednávky Predávajúcemu sa objednávka považuje za potvrdenú Predávajúcim.

2.3 Obchodovateľný finančný objem počas účinnosti Dohody je v celkovej výške [doplniť] EUR (slovom: [doplniť]) bez DPH. Uvedený finančný objem je predpokladaný a Kupujúci nie je povinný ho vyčerpať.



3 DODANIE A PREVZATIE TOVARU, NADOBUDNUTIE VLASTNÍCKEHO PRÁVA

3.1 Predávajúci sa zaväzuje zabezpečiť dodávku Tovaru v množstve, akosti a vyhotovení podľa objednávky, na Miesto plnenia a v lehote najneskôr do 3 (troch) Pracovných dní odo dňa doručenia objednávky podľa článku 2 bodu 2.2 Dohody, pokiaľ nie je v objednávke určený iný termín dodania. 

3.2 Predávajúci je povinný dodať len nový Tovar v množstve, akosti a vyhotovení, ktoré určuje Dohoda a objednávka podľa článku 2 bodu 2.2 Dohody a riadiť sa pokynmi Kupujúceho pri plnení predmetu Dohody. 

3.3 Kupujúci sa zaväzuje odobrať Tovar od Predávajúceho v Pracovných dňoch v čase od 08:00 do 14:00 hod., pričom čas jednotlivých dodávok Tovaru si Zmluvné strany vopred telefonicky dohodnú. Mimo vyššie uvedeného času môže Predávajúci dodať Tovar len s výslovným súhlasom Kupujúceho. 

3.4 Predávajúci je povinný odovzdať Kupujúcemu spolu s dodaným Tovarom aj súvisiace doklady potrebné na jeho prevzatie a užívanie, a to najmä: 

0. kópiu objednávky; 

(a) dodací list;

(b) návod na obsluhu; 

(c) záručný list; a

(d) faktúru podľa článku 4 bod 4.7 Dohody.


3.5 Kupujúci je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Kupujúci si vyhradzuje právo odmietnuť prevzatie Tovaru. Tovar má podstatné vady, ak: 

(a) vady bránia bežnému alebo zmluvne dohodnutému užívaniu Tovaru; a/alebo

(b) Predávajúci nedodrží dohodnutú akosť, štruktúru alebo množstvo Tovaru špecifikovaného objednávkou a/alebo Dohodou.

3.6 V prípade, ak Kupujúci pri prezeraní Tovaru podľa tohto článku bod 3.5 Dohody zistí, že viac ako 50 % dodaného Tovaru má zjavné podstatné vady, Kupujúci môže odmietnuť prevzatie celej dodávky Tovaru.

3.7 Predávajúci je povinný podstatné vady Tovaru podľa tohto článku bod 3.5 Dohody odstrániť do 3 (troch) Pracovných dní odo dňa, kedy si Kupujúci uplatnil právo odmietnuť prevzatie Tovaru, a po ich odstránení vyzvať bezodkladne Kupujúceho na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční do 5 (piatich) Pracovných dní odo dňa, kedy si Kupujúci uplatnil právo odmietnuť prevzatie Tovaru podľa tohto článku bodu 3.5 Dohody. V prípade, ak Predávajúci vady Tovaru podľa predchádzajúcej vety neodstráni, Kupujúci má nárok uplatňovať si primeranú zľavu z Kúpnej ceny.

3.8 Vlastnícke právo k Tovaru prechádza na Kupujúceho okamihom riadneho prevzatia Tovaru Kupujúcim bez výhrad podľa tohto článku bod 3.9 Dohody, ak nedošlo zo strany Kupujúceho k odmietnutiu prevzatia Tovaru podľa tohto článku bod 3.5 Dohody. V prípade odmietnutia prevzatia Tovaru zo strany Kupujúceho podľa tohto článku bod 3.9 Dohody zostáva Tovar vo vlastníctve Predávajúceho až do doby, kým Predávajúci neodstráni prekážku, ktorá bráni Kupujúcemu riadne prevziať Tovar.

3.9 Kupujúci prevzatie Tovaru bez výhrad potvrdí na dodacom liste. 


4 KÚPNA CENA A PLATOBNÉ PODMIENKY

4.1 Kupujúci je povinný zaplatiť Predávajúcemu za Tovar Kúpnu cenu. 

4.2 Kúpna cena je stanovené v súlade so zákonom č. 18/1996 Z. z. o cenách v znení neskorších predpisov, sú konečné, bez možnosti doúčtovania ďalších nákladov, pričom Kúpna cena zahŕňa aj všetky náklady spojené s prepravou, dodaním Tovaru na Miesto plnenia a náklady na balenie Tovaru. Pri DPH sa bude postupovať podľa osobitných predpisov. Jednotková cena Tovaru uvedená v Prílohe 2 Dohody je počas účinnosti Dohody nemenná smerom nahor.

4.3 Právo na zaplatenie Kúpnej ceny vzniká Predávajúcemu riadnym dodaním Tovaru na základe jednotlivých objednávok Kupujúceho podľa článku 2 bod 2.2 Dohody. Predávajúci je oprávnený na základe príslušného dodacieho listu vystaviť Kupujúcemu faktúru na Kúpnu cenu za dodaný Tovar, ktorú Predávajúci spolu s kópiou príslušnej objednávky a dodacieho listu doručí Kupujúcemu. 

4.4 Kúpna cena je splatné do 60 (šesťdesiat) dní odo dňa doručenia faktúry. Ak deň splatnosti Kúpnej ceny  pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.

4.5 Kúpna cena sa považujú za zaplatenú dňom odpísania fakturovanej sumy vo výške Kúpnej ceny z účtu Kupujúceho na účet Predávajúceho uvedený v záhlaví Dohody.

4.6 Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Kupujúcim a k faktúre bude pripojená príslušná objednávka, dodací list potvrdzujúci prevzatie Tovaru Kupujúcim. V prípade, ak faktúra nebude spĺňať tieto náležitosti, je Kupujúci oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Kupujúceho, je Kupujúci oprávnený vrátiť faktúru Predávajúcemu na prepracovanie. Nová lehota splatnosti začína plynúť okamihom doručenia opravenej faktúry Kupujúcemu.

5 ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE

5.1 Predávajúci preberá záruku za to, že Tovar  má v dobe jeho odovzdania Kupujúcemu zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Predávajúci taktiež preberá záruku za to, že Tovar počas záručnej lehoty bude mať vlastnosti stanovené Dohodou, osobitnými predpismi, slovenskými technickými normami a nebude mať také vady, ktoré by bránili jeho využitiu na bežný alebo zmluvne dohodnutý účel. 

5.2 Záručná doba poskytnutá Predávajúcim je 24 (dvadsaťštyri) mesiacov, pričom na položky 1.,2.,3. a 22. uvedené v Prílohe č. 2 Dohody poskytne Predávajúci 36 mesačnú záruku. Záručná doba  začína plynúť odo dňa riadneho odovzdania a prevzatia Tovaru podľa článku 3 bod 3.9 Dohody. Záručná doba neplynie po dobu, po ktorú Kupujúci nemôže užívať Tovar pre jeho vady, za ktoré zodpovedá Predávajúci.

5.3 Predávajúci preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.

5.4 Nebezpečenstvo škody na Tovare prechádza na Kupujúceho riadnym prevzatím Tovaru bez výhrad podľa článku 3 bod 3.9 Dohody.

5.5 Zodpovednosť za vady sa ďalej spravuje príslušnými ustanoveniami Obchodného zákonníka.

5.6 Reklamáciu a jej špecifikáciu uplatní Kupujúci voči Predávajúcemu ihneď po zistení, že dodaný Tovar vykazuje vady nekvality, a to elektronickou poštou na emailovú adresu kontaktnej osoby pre technické veci Predávajúceho uvedenej v záhlaví Dohody.

5.7 Predávajúci sa zaväzuje, že vybaví reklamáciu Kupujúceho bez zbytočného odkladu, najneskôr však do 
3 (troch) Pracovných dní po doručení reklamácie Predávajúcemu podľa tohto článku bod 5.6 Dohody. Predávajúci je povinný uzavrieť reklamačný proces o uznaní alebo neuznaní vady do 25 (dvadsaťpäť) Pracovných dní po doručení písomnej reklamácie Predávajúcemu. 

5.8 V prípade, ak Predávajúci riadne neodstráni reklamované vady v súlade s týmto článkom bod 5.7 Dohody, Kupujúci je oprávnený vzniknuté vady odstrániť sám, resp. prostredníctvom kvalifikovanej tretej osoby, pričom Predávajúci je povinný Kupujúcemu nahradiť všetky účelne vynaložené náklady spojené s odstraňovaním týchto vád, a to do 10 (desiatich) Pracovných dní odo dňa doručenia výzvy na úhradu nákladov písomne alebo elektronicky prostredníctvom e-mailu kontaktnej osobe Predávajúceho pre technické veci. 

5.9 V prípade sporu o zodpovednosť za vadu sa Predávajúci zaväzuje znášať náklady za odstránenie reklamovanej vady. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.  

6 VYHLÁSENIA A ZÁRUKY

6.1 Predávajúci vyhlasuje a ubezpečuje Kupujúceho, že ku dňu podpisu Dohody Predávajúcim: 
	
(a) osoba konajúca za Predávajúceho je v plnom rozsahu oprávnená dojednať, uzavrieť a podpísať Dohody a vykonávať práva a povinnosti v nej upravené;

(b) je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;

(c) uzatvorenie alebo plnenie Dohody Predávajúcim nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; 

(d) nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a

(e) je zapísaný v Registri partnerov verejného sektora, pokiaľ sa na neho takáto povinnosť vzťahuje.

6.2 Predávajúci vyhlasuje a ubezpečuje Kupujúceho, že ku dňu odovzdania Tovaru Kupujúcemu: 

(a) je výlučným vlastníkom Tovaru;

(b) Tovar nie je zaťažený žiadnym záložným, zádržným ani predkupným právom;

(c) neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody, 
na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;

(d) Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;

(e) Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie na obvyklý účel;

(f) Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov;

(g) k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Kupujúceho;

(h) neexistujú právne a faktické prekážky, ktoré by znemožňovali užívanie Tovaru;

(i) oboznámil Kupujúceho so všetkými právnymi vzťahmi týkajúcimi sa Tovaru a všetky tieto vzťahy sú pravdivé;

(j) Tovar nemá žiadne vady, na ktoré by mal Kupujúceho osobitne upozorniť; a

(k) odovzdáva Kupujúcemu spolu s Tovarom všetky doklady vzťahujúce sa k Tovaru.

6.3 	Predávajúci berie na vedomie, že ak by Kupujúci mal v čase podpisovania Dohody vedomosť o tom, že ktorékoľvek z vyhlásení Predávajúceho uvedené v tomto článku bod 6.1 a 6.2 Dohody je nepravdivé, Dohodu by neuzatvoril, nakoľko uvedené vyhlásenia Kupujúci považuje za skutočnosti, ktoré si vymienil. 

6.4 Pokiaľ sa preukáže, že ktorékoľvek z vyhlásení Predávajúceho uvedených v tomto článku bod 6.1 a 6.2 Dohody nebolo v čase uzatvorenia Dohody pravdivým, alebo v čase nasledujúcom po uzatvorení Dohody prestalo byť pravdivým v dôsledku konania Predávajúceho, zaväzuje sa Predávajúci nahradiť škodu, ktorá vznikne Kupujúcemu v dôsledku skutočností, ktoré sú obsahom tohto vyhlásenia. 

6.5 Kupujúci vyhlasuje a ubezpečuje Predávajúceho, že ku dňu podpisu Dohody Kupujúcim:

(a) má oprávnenie podpísať Dohodu, vykonávať práva a plniť záväzky vyplývajúce pre neho z Dohody; 

(b) osoby konajúce za Kupujúceho sú v plnom rozsahu oprávnené dojednať, uzavrieť a podpísať Dohodu a vykonávať práva a povinnosti v nej upravené; a

(c) je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.

7 SANKCIE

7.1 V prípade, ak sa Predávajúci dostane do omeškania so splnením svojej povinnosti dodať Tovar Kupujúcemu riadne a včas, Kupujúci je oprávnený požadovať od Predávajúceho zaplatenie zmluvnej pokuty vo výške 50 EUR (slovom: päťdesiat eur) za každý začatý deň omeškania. 

7.2 V prípade omeškania Kupujúceho so zaplatením faktúry je Predávajúci oprávnený požadovať od Kupujúceho uhradenie úrokov z omeškania vo výške 0,022 % z dlžnej čiastky za každý deň omeškania.

7.3 V prípade, ak sa Predávajúci dostane do omeškania so splnením svojej povinnosti odstrániť vady Tovaru podľa článku 5 bodu 5.7 Dohody, Kupujúci je oprávnený požadovať od Predávajúceho zaplatenie zmluvnej pokuty vo výške 50 EUR (slovom: päťdesiat eur) za každý začatý deň omeškania. 

7.4 V prípade, ak k odstúpeniu od Dohody dôjde z dôvodu, že Predávajúci nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Kupujúci má právo požadovať od Predávajúceho zmluvnú pokutu vo výške 35 % z obchodovateľného objemu podľa článku 2 bod 2.3 Dohody.

8.1 
8.2 
8.3 
8.4 
8.5 
7.5 Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Dohody nezaniká právo na náhradu vzniknutej škody.

7.6 Zmluvné strany považujú určenie zmluvnej pokuty v zmysle tohto článku Dohody za primerané a dostatočne určité. Zmluvnú pokutu sa Predávajúci zaväzuje uhradiť Kupujúcemu najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.

7.7 Zmluvné strany sa dohodli, že v prípade, ak Predávajúci nie je schopný dodať Tovar v dohodnutej dodacej lehote podľa článku 3 bod 3.1 Dohody, je Kupujúci oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Kupujúcemu z tohto nákupu preúčtovať v plnom rozsahu Predávajúcemu ako náhradu škody.

7.8 Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.

8 KOMUNIKÁCIA

8.1 Pokiaľ nie je v Dohode uvedené inak, akákoľvek komunikácia a iné úkony v súvislosti s Dohodou a jej plnením, musia byť urobené v písomnej forme a doručené na adresy uvedené v záhlaví Dohody alebo na iné adresy alebo kontaktné osoby, ktoré si Zmluvné strany navzájom písomne oznámia.

8.2 Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Dohody považovať za doručené:

1. v deň doručenia zásielky, ak bola zásielka doručená osobne alebo kuriérnou službou; alebo

1. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo

1. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak.

8.3 Zmeny identifikačných údajov uvedených v Dohode sú si Zmluvné strany povinné oznámiť do 5 (piatich) Pracovných dní od realizácie týchto zmien.

9 TRVANIE A ZÁNIK DOHODY

9.1 Dohoda sa uzatvára na dobu určitú, a to:

(a) na 12 (dvanásť) mesiacov odo dňa účinnosti Dohody; alebo

(b) do vyčerpania obchodovateľného finančného objemu podľa článku 2 bod 2.3 Dohody,

podľa toho, ktorá z vyššie uvedených skutočností nastane skôr.

9.2 Dohoda môže byť ukončená aj skôr ako je uvedené v tomto článku bod 9.1 Dohody, a to jednostranným odstúpením od Dohody, jednostranným vypovedaním Dohody Kupujúcim alebo písomnou dohodou Zmluvných strán.

9.3 Odstúpiť od Dohody môžu pri podstatnom porušení zmluvného záväzku a v ostatných prípadoch uvedených v Dohode alebo v zákone; v ustanoveniach § 344 a nasl. Obchodného zákona.

9.4 Za podstatné porušenie Dohody Kupujúci považuje prípady, ak:

(a) Predávajúci nedodrží dodaciu lehotu podľa článku 3 bod 3.1 Dohody, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;

(b) dodaný Tovar nebude zodpovedať vlastnostiam dohodnutým v Dohode a/alebo objednávke, a ak Predávajúci nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave;

(c) Predávajúci nevybaví reklamáciu v lehotách podľa článku 5 bod 5.7 Dohody a nezjedná nápravu ani po výzve Kupujúceho, v ktorej Kupujúci poskytne dodatočnú primeranú lehotu k náprave a/alebo určené opatrenia k náprave; a/alebo

(d) sa niektoré z vyhlásení Predávajúceho podľa článku 6 bod 6.1 a/alebo 6.2 Dohody ukáže ako nepravdivé.

9.5 Kupujúci má taktiež právo odstúpiť od Dohody, ak Predávajúci v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.

9.6 Za podstatné porušenie Dohody Predávajúci považuje prípad, ak sa niektoré z vyhlásení Kupujúceho podľa článku  6 bod 6.5 Dohody ukáže ako nepravdivé.

9.7 Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Dohody.

9.8 Odstúpenie od Dohody nadobudne účinnosť dňom doručenia písomného oznámenia Zmluvnej strany o odstúpení od Dohody druhej Zmluvnej strane.

9.9 Odstúpením Dohoda zaniká, a teda zanikajú všetky práva a povinnosti Zmluvných strán, ktoré vyplývajú z Dohody. Odstúpenie od Dohody sa však nedotýka nároku na zaplatenie zmluvnej pokuty, nároku na náhradu škody vzniknutej porušením Dohody, ako aj všetkých ostatných nárokov Zmluvných strán, ktoré vzhľadom na svoju podstatu zánikom Dohody nezanikajú.

9.10 Dohodu môže Kupujúci vypovedať aj bez udania dôvodu zaslaním písomnej výpovede Predávajúcemu, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Predávajúcemu. Objednávky potvrdené Zmluvnými stranami pred dátumom odoslania výpovede Predávajúcemu zostávajú platné a budú vybavené podľa Zmluvy.

9.11 Dohoda zaniká aj na základe písomnej dohody Zmluvných strán.

10 ZÁVEREČNÉ USTANOVENIA

10.1 Dohoda nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.

10.2 Práva a povinnosti z Dohody prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti z Dohody na tretiu osobu bez predchádzajúceho písomného súhlasu druhej Zmluvnej strany.

10.3 Zmluvné strany sa dohodli, že vzťahy upravené Dohodou, ako aj vzťahy vznikajúce z Dohody sa spravujú právnym poriadkom Slovenskej republiky.

10.4 Zmluvné strany sa dohodli, že akýkoľvek spor vzniknutý na základe Dohody alebo v súvislosti s Dohodou, vrátane otázok platnosti, účinnosti alebo výkladu Dohody bude rozhodnutý príslušným súdom v Slovenskej republike.

10.5 Zmluvné strany sa dohodli, v rozsahu v akom to právne predpisy pripúšťajú, že vylučujú právo Predávajúceho započítať bez súhlasu Kupujúceho akúkoľvek svoju pohľadávku voči Kupujúcemu oproti akejkoľvek pohľadávke Kupujúceho voči Predávajúcemu.

10.6 Zmluvné strany sa dohodli, že Kupujúci môže kedykoľvek započítať pohľadávku, ktorú má voči Predávajúcemu proti akejkoľvek pohľadávke (bez ohľadu na to, či je v čase započítania splatná alebo nie), ktorú má Predávajúci voči Kupujúcemu. Ak sú započítavané pohľadávky denominované v rôznych menách, Kupujúci je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.

10.7 Dohodu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.

10.8 V prípade, ak sa niektoré z ustanovení Dohody stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Dohody vplyv na platnosť a vymáhateľnosť ostatných ustanovení Dohody. Zmluvné strany sú v takomto prípade povinné bez zbytočného odkladu uzatvoriť dodatok k Dohode, ktorý nahradí neplatné alebo nevymáhateľné ustanovenie Dohody iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Dohody zachovaná.

10.9 Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.

10.10 Zmluvné strany zhodne prehlasujú, (i) že si Dohodu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

10.11 Dohoda je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Kupujúci dostane 2 (dva) jej rovnopisy a Predávajúci dostane 1 (jeden) jej rovnopis.

Prílohy:  
Príloha 1	Špecifikácia Tovaru 
Príloha 2	Cena za Tovar


PRÍLOHA č. 1 DOHODY

ŠPECIFIKÁCIA TOVARU 


 "Prenosný počítač č.1 (notebook) i5-10210U, 8G 256GB SSD 15,6ʹʹ alebo ekvivalent
15.6"""" LED podsvietenie, IPS, matný, min. 250 nitov, kontrast min. 800:1, pozorovacie uhly min. 170°, rozlíšenie min. FHD 1920x1080, webkamera min. 720p
CPU Intel s minimálnym skóre  Benchmark CPU 6538, 6MB mezipamäť, 4 jadrá, 8 vlákien
Pamäť min. 8GB 2666MHz DDR4, možnosť rozšírenia na min. 64GB, 1 voľný slot
HDD: 256 GB SSD M.2 NVMe PCIe s predinštalovaným OS
Grafická karta integrovaná v CPU so zdieľanou pamäťou, podpora zobrazovania na dvoch monitoroch súčasne, natívny HDMI + USB-C (redukciou z USB-C možno zmeniť na akýkoľvek video port) - pribalená redukcia na VGA
Integrovaný zvukový adaptér, integrovane stereo reproduktory, integrovaný duálny mikrofón, audio stereo výstup alebo kombinovaný port
Ethernet 10/100/1000, WLAN WiFi 6ax + Bluetooth 5.0
vode odolná SK/CZ klávesnica s US znakmi
Duálne polohovacie zariadenie s funkciou pointstick, touchpad
Porty: min. 2x USB 3.1 + 2x USB-C 3.1 Gen1  (s podporou Thunderbolt, napájania notebooku), natívny HDMI 1.4b, integrovaná čítačka microSD kariet, kombinovaný audio port, podsvietená klávesnica
Integrovaný diskrétny TPM chip 2.0 umožňujúci kryptovanie dát na pevnom disku, slot pre bezpečnostný zámok umožňujúci uzamknutie zariadenia na pracovisku, možnosť zabezpečiť prístup do BIOSu, možnosť vypnúť vstupno-výstupne porty
Batéria: min. 45Wh s výdržou min. 11.5 hodín v úspornom režime, váha max. 1,75 kg
Predinštalovaný operačný systém Windows 10 Professional 64bit SK lokalizácia
Všetky ovládače k danému modelu stiahnuteľne z domovské stránky výrobcu a cez predinštalovaný softvér výrobcu slúžiaci aj na hromadný update driverov + update BIOSu
Čítačka otlačkov prstov, Smart Card Slot
Kovové pánty displeja, notebook spĺňajúci MIL-STD-810G štandard, hrúbka max. 23,5 mm
Zdroj napájací: min. 45W
Sieťový filter s 5 zásuvkami, dĺžka prívodnej šnúry 3m, s reakčnou dobou na prepätie typu NM 1ns ""                                                                                                 Záruka a servis:  3 roky v mieste inštalácie s odozvou maximálne nasledujúci pracovný deň                                                                                                                  Externá sieťová karta/redukcia USB-C/RJ45 (Gigabit LAN) od výrobcu počítača alebo ekvivalent"


"Prenosný počítač č.2  (notebook) i5-10210U, 8G 256GB SSD 14ʹʹ alebo ekvivalent
15.6"""" LED podsvietenie, IPS, matný, min. 250 nitov, kontrast min. 800:1, pozorovacie uhly min. 170°, rozlíšenie min. FHD 1920x1080, webkamera min. 720p
CPU Intel s minimálnym skóre  Benchmark CPU 6538, 6MB mezipamäť, 4 jadrá, 8 vlákien
Pamäť min. 8GB 2666MHz DDR4, možnosť rozšírenia na min. 64GB, 1 voľný slot
HDD: 512 GB SSD M.2 NVMe PCIe s predinštalovaným OS
Grafická karta integrovaná v CPU so zdieľanou pamäťou, podpora zobrazovania na dvoch monitoroch súčasne, natívny HDMI + USB-C (redukciou z USB-C možno zmeniť na akýkoľvek video port) - pribalená redukcia na VGA
Integrovaný zvukový adaptér, integrovane stereo reproduktory, integrovaný duálny mikrofón, audio stereo výstup alebo kombinovaný port
Ethernet 10/100/1000, WLAN WiFi 6ax + Bluetooth 5.0
vode odolná SK/CZ klávesnica s US znakmi
Duálne polohovacie zariadenie s funkciou pointstick, touchpad
Porty: min. 2x USB 3.1 + 2x USB-C 3.1 Gen1  (s podporou Thunderbolt, napájania notebooku), natívny HDMI 1.4b, integrovaná čítačka microSD kariet, kombinovaný audio port, podsvietená klávesnica
Integrovaný diskrétny TPM chip 2.0 umožňujúci kryptovanie dát na pevnom disku, slot pre bezpečnostný zámok umožňujúci uzamknutie zariadenia na pracovisku, možnosť zabezpečiť prístup do BIOSu, možnosť vypnúť vstupno-výstupne porty
Batéria: min. 45Wh s výdržou min. 11.5 hodín v úspornom režime, váha max. 1,5 kg
Predinštalovaný operačný systém Windows 10 Professional 64bit SK lokalizácia
Všetky ovládače k danému modelu stiahnuteľne z domovské stránky výrobcu a cez predinštalovaný softvér výrobcu slúžiaci aj na hromadný update driverov + update BIOSu
Čítačka otlačkov prstov, Smart Card Slot
Kovové pánty displeja, notebook spĺňajúci MIL-STD-810G štandard, hrúbka max. 23,4mm
Zdroj napájací: min. 65W
Sieťový filter s 5 zásuvkami, dĺžka prívodnej šnúry 3m, s reakčnou dobou na prepätie typu NM 1ns ""                                                                                                       Záruka a servis:  3 roky v mieste inštalácie s odozvou maximálne nasledujúci pracovný deň                                                                                                                  Externá sieťová karta/redukcia USB-C/RJ45 (Gigabit LAN) od výrobcu počítača alebo ekvivalent"


"Počítač stolový  i5-10500, 16GB, 512B SSD M.2 NVMe, DRW alebo ekvivalent
CPU s výkonom min. 13347 bodov v benchmarku Passmark CPUbenchmark, min 12MB cache, min. 6 jadier
Pamäť 16GB DDR4 s rýchlosťou 2666 MHz, rozšíriteľná na 64GB, 4 pamäťové sloty / z toho 3 voľne
HDD: 512 GB SSD M.2 NVMe PCIe s predinštalovaným OS, DVD-RW
Grafická karta integrovaná so zdieľanou pamäťou s možnosťou pripojenia min. 3 monitorov 
Zvukový adaptér integrovaný, interné reproduktory, audio stereo vstup a výstup
Sieťový adaptér integrovaný s rýchlosťami 10/100/1000 Mbps fullduplex, RJ-45
Porty: 1x RJ-45 GbE 10/100/1000M
1x zvukový výstup, 1x napájací konektor, 
1x HDMI 1.4, 3x SuperSpeed USB Type-A s prenosová rýchlosť signálu 5 Gb/s
1x DisplayPort™ 1.4 , 1x sériový port RS 232
1x zásuvka M.2 2230, 1x zásuvka M.2 2280
2x zásuvky PCIe 3 x16; 2x zásuvky PCIe 3 x1
1x konektor pro slúchadlá / mikrofón, 
2x SuperSpeed USB Type-A s prenosová rýchlosť signálu 10 Gb/s 
4x USB Type-A s prenosová rýchlosť signálu 480 Mb/s
Slot pre bezpečnostný zámok proti odcudzeniu
TPM cip min. v2.0, zabezpečiť prístup do BIOSu, možnosť vypnúť jednotlivé vstupno-výstupne porty v BIOSe, možnosť vzdialenej správy zariadenia vrátane KVM, vPro technológia
Zdroj: min. 180W napájací zdroj s účinnosťou min. 90%, Prevedenie: Microtower max. 7,5 kg
Klávesnica USB so slovenskými klávesmi od výrobcu počítača
Myš USB optická s kolienkom od výrobcu počítača
Predinštalovaný Microsoft Windows 10 Pro 64-bit SK/EN
Záruka: min. 3 roky oprava u zákazníka na mieste v rámci celého Slovenska, odozva najneskôr nasledujúci pracovný deň od nahlásenia poruchy.
Sieťový filter s 5 zásuvkami, dĺžka prívodnej šnúry 1,8m, s reakčnou dobou na prepätie typu NM 1ns"


"USB-C Dockovacia stanica pre prenosný počítač položka č. 1 
 min.: 4x USB 3.0
min.: 1x HDMI 2.0
min: 2x DisplayPort 1.4
min.: 1x RJ-45 (Gigabit LAN)
konektor sluchátka/mikrofón
min.: 2x USB-C (len 1x prenos dát a napájanie externých zariadení do 15 W,)
kábel pre pripojenie k notebooku USB-C
Dĺžka kábla pre pripojenie max: 100 cm
Napájací adaptér min. 120 W"


"USB-C Dockovacia stanica pre prenosný počítač položka č. 2  
min.: 4x USB 3.0
min.: 1x HDMI 2.0
min: 2x DisplayPort 1.4
min.: 1x RJ-45 (Gigabit LAN)
konektor sluchátka /mikrofón
min.: 2x USB-C (len 1x prenos dát a napájanie externých zariadení do 15 W,)
kábel pre pripojenie k notebooku USB-C
Dĺžka kábla pre pripojenie max: 100 cm
Napájací adaptér min. 120 W"


MS Office 2019 pre domácnosti a podnikateľov Slovenská verzia

USB kľúč 32GB USB 3.1 spätne kompatibilné s USB 2.0 kovový

USB kľuč 64GB USB 3.0 spätne kompatibilné s USB 2.0 kovový

Externý pevný disk 2,5" 2TB  USB 3.1 spätne kompatibilné s USB 2.0

Interný pevný disk SSD 2,5" 500GB SATA III čítanie/zápis min 500MB/s výška 7 mm

Set Myš s klávesnicou bezdrôtová Dell KM636 alebo ekvivalent, napájacie batérie sú súčasťou dodávky

Klávesnica káblová multimediálna slovenská Dell KB216 alebo ekvivalent, USB drôtová s numerickou klávesnicou

Myš bezkáblová Logitech Wireless Mouse M185 alebo ekvivalent, napájacie batérie sú súčasťou dodávky

Myš káblová 1000dpi laser, USB

Taška k notebooku 15,6ʹʹ pre prenosný počítač položka č. 1  

Taška k notebooku 13,3ʹʹ - 14,1" pre prenosný počítač položka č. 1 
 
Monitor 27ʹʹ IPS LED 1920x1080, 10 000 000: 5 ms 250cd HDMI alebo ekvivalent, súčasťou dodávky je HDMI kábel prepojovací 2m

Grafická karta NVidia Quadro P400 alebo ekvivalent
 min. 2GB GDDR5 2000Mhz, 3x mDP + adaptér mini DisplayPort na DisplayPort, H.264 a HEVC, LP bracket, Open GL: 4.5, podpora 3 LCD s rozlíšením 4K, alebo 1xLCD s rozlíšením 5K s rozhraním DP 1.4, low profile,  PCIe 16x 

Patch kábel 2m S/FTP Cat.6 LSOH, 2 m, šedý, pozlátené kontakty 50u

Patch kábel 3m S/FTP Cat.6 LSOH, 3m, šedý, pozlátené kontakty 50u

Záložný zdroj 230V 950VA/480W alebo ekvivalent
automatická regulácia napätia
komunikačný port USB
inteligentná správa batérie
Line-Interactive
6x IEC 320 C13
1x IEC-320 C14"

"Tlačiareň multifunkčná MFP Laser farebná A4 alebo ekvivalent
Rýchlosť 27s/27s Čb/farebná za minútu
kvalita Čb/farebná 600 x 600 dpi
obojstranná tlač
1x viac účelový zásobník na 50 listov
1x vstupní zásobník na 250 listov
Max. počet zásobníkov papierov 3
Záťaž (mesačne, A4) Až 50 000 strán
Rozlíšenie optického skenovania Až 1 200 x 1 200 dpi
Rýchlosť skenovania (normálny, formát A4) 29Čb/20Farebná
Formát soborov pre skenovanie PDF, JPG, TIFF
1x USB 2.0, 1x port Gigabit Ethernet 10/100/1000T, 1x bezdrôtovy WiFi adaptér 802.11b/g/n
2x hostitelský port USB 2.0, 1x Bluetooth
Overovanie cez WEP, WPA/WPA2 WPA Enterprise Šifrovanie cez AES nebo TKIP WPS
Apple AirPrint
Google Cloud Print
Bezdrôtová priama tlač
Záruka 3 roky"




















































PRÍLOHA č. 2 DOHODY

CENA ZA TOVAR



	P.č.
	Názov
	Predpokladané množstvo
	Cena za 1 ks v EUR bez DPH
	Celková cena v EUR bez DPH

	1.
	Prenosný počítač č.1 (notebook) i5-10210U, 8G 256GB SSD 15,6ʹʹ alebo ekvivalent
	20 Ks
	
	

	2.
	Prenosný počítač č.2  (notebook) i5-10210U, 8G 256GB SSD 14ʹʹ alebo ekvivalent
	5 Ks
	
	

	3.
	Počítač stolový  i5-10500, 16GB, 512B SSD M.2 NVMe, DRW alebo ekvivalent
	20 Ks
	
	

	4.
	USB-C Dockovacia stanica pre prenosný počítač položka č. 1 
	20 Ks
	
	

	5.
	USB-C Dockovacia stanica pre prenosný počítač položka č. 2  
	5 Ks
	
	

	6.
	MS Office 2019 pre domácnosti a podnikateľov
	45 Ks
	
	

	7.
	USB kľúč 32GB 
	100 Ks
	
	

	8.
	USB kľuč 64GB 
	30 Ks
	
	

	9.
	Externý pevný disk 2,5" 
	35 Ks
	
	

	10.
	Interný pevný disk SSD 2,5" 
	20 Ks
	
	

	11.
	Set Myš s klávesnicou bezdrôtová 
	35 Ks
	
	

	12.
	Klávesnica káblová 
	20 Ks
	
	

	13.
	Myš bezkáblová 
	30 Ks
	
	

	14.
	Myš káblová 
	20 Ks
	
	

	15.
	Taška k notebooku 15,6ʹʹ 
	20 Ks
	
	

	16.
	Taška k notebooku 13,3ʹʹ 
	5 Ks
	
	

	17.
	Monitor 27ʹʹ 
	40 Ks
	
	

	18.
	Grafická karta NVidia Quadro P400 alebo ekvivalent
	10 Ks
	
	

	19.
	Patch kábel 2m 
	300 Ks
	
	

	20.
	Patch kábel 3m 
	300 Ks
	
	

	21.
	Záložný zdroj 230V 950VA/480W alebo ekvivalent
	15 Ks
	
	

	22.
	Tlačiareň multifunkčná MFP Laser farebná A4 alebo ekvivalent
	8 Ks
	
	

















PODPISY ZMLUVNÝCH STRÁN






V Bratislave dňa ______________

Dopravný podnik Bratislava, akciová spoločnosť





Meno:		Ing. Martin Rybanský
Funkcia:	predseda predstavenstva 





Meno:		Ing. Andrej Zigmund
Funkcia:	riaditeľ divízie Električky a Trolejbusy,
poverený riadením ekonomického úseku





V      [doplniť]        dňa ______________







Meno:	[doplniť]
Funkcia:	              [doplniť]

